Медаль зэмылIэужьыгъуитI
Омск къалэм дэт «Академия велоспорта» Олимп резервым и спорт школым щекIуэкIащ Урысейм щIыхь зиIэ и тренер Крикухэ Юрий и фэеплъ алыдж-урым бэнэкIэмкIэ урысейпсо зэхьэзэхуэ. Я ныбжьыр илъэс 18-м нэблагъэу къэралым и щIыналъэ 55-м къикIауэ абы хэтащ спортсмен 450-рэ.
Къэбэрдей-Балъкъэрым и бэнакIуэхэм зэпеуэм медалитI къыщахьащ. Зи хьэлъагъыр килограмм 48-м нэблагъэхэм я зэхьэзэхуэм фIы дыдэу зыкъыщызыгъэлъэгъуа Тэркъан Къазбэч кIэух зэIущIэм щыхигъэщIащ Мэзкуу и цIэкIэ банэ Исаев Тимур икIи дыщэ медалыр зыIэригъэхьащ.
Килограмм 45-м нэблагъэхэм я деж финал ныкъуэ зэIущIэм иужькIэ чемпион хъуа мэзкуудэс Юсупов Хьэмид къыхигъэщIа Локьяев Руслан финал мащIэм щытекIуащ Рязань областым къикIа Тишкин Владимир икIи домбеякъ медалыр къылъысащ.
Спортсменхэр зэхьэзэхуэм хуагъэхьэзыращ КIыщ Мурат, Тумэ Джамболэт, Балаев Алим, Локьяев Юрий сымэ.
ЖЫЛАСЭ Замир.
